
Като ценен източник за всички дялове на българската езикова 
история, за типологията на славянските езици и за славянската 
филология изобщо, родопските говори още от началото на миналия 
век започват да привличат вниманието на български и чужди 
езиковеди. Многократно е изтъквана близостта на родопските говори с 
Кирило-Методиевия език!. Тази безспорна близост и приемственост от 
старобългарския език се обяснява с географското им положение? и с 
тяхната консервативност и относителна затвореност. Като цяло в 
сравнение с всички други български говори те се оказват най- 
консервативните и най-архаичните български говори с най-много 
съхранени старинни особености на всички езикови равнища - в 
областта на фонетиката, граматиката и лексиката, пряко свързващи ги 
с езика на Кирил и Методий. И това, както подчертава Ст. Кабасанов, 
е "научна истина, изведена от огромно количество факти" (Кабасанов 
1982а, 1982: 77). 

Ще представя систематизирано само най-характерните им 
архаични черти, които ги правят най-близки до старобългарския език 
на Кирил и Методий. 

1. В областта на фонетиката 

Според хипотезата на И. Гълъбов Кирило-Методиевият диалект е 


бил от типа на родопските с о-гласеж на еровете, което е намерило 

отражение в графиката на трите глаголически букви (очевидно двата 
ера в глаголицата са били създадени въз основа на глаголическата 
буква О поради общия им гласеж). Авторът на статията, озаглавена 
“Кирил и Методий са говорили на родопско наречие” (Гълъбов 1966), 
изтъква факта, че сред съвременните български говори само в 
родопските двата стари ера се изговарят като гласната о: дош, доска, 
зӧлва, льӧсну, тьовна вм. книжовните дъжд, дъска, зълва, лесно, 
тъмна (може би поради технически причини не е отбелязан широкият 
характер на тази гласна). 

Родопското широко о (6) на мястото не само на еровете, но и на 
старобългарските носови гласни свидетелствува за старинната фаза по 
пътя на промяната им въ (вбрвем, пбрстен, пдлан, сдлмен, цбнка, 
зблва, льдсну, тьбвна). Тази промяна според Ст. Кабасанов е 
станала чрез преминаване през ан, от което впоследствие носовият 
призвук отпада, а широкото а се редуцира въ (Кабасанов 1982: 77). 
Старият изговор на голямата носовка като он, а на малката носовка 
като ен се пази единствено в изследвания от родопския езиковед 
говор на с. Тихомир, Кърджалийско - в глаголните форми за мин. 
несв. време, които напълно съответстват на старобългарските: 
беахон, Одеон, имеон, учешен, играшен (бяха, ходеха, имаха, 
учеха, играеха). 

Наред с широкото о (0) широкото е (2) е другата характерна 
гласна в родопската фонетика, чийто изговор е признат за старинен. В 
централните родопски говори старобългарският звук, отбелязван с 
ятовата гласна, се изговаря като широко е без оглед на позицията му в 
думата, както и йотуваното а (я) и а след ж, ч, ш, които пазят 
изконната си мекост: големи, мл’ёко, чил"ек, жеба, чеша. За 
разлика от широкото о, което се схваща като контрастна диалектна 
особеност и лесно се отстранява от речта на диалектните носители при 
превключване на книжовен език, широкото е е неотменна фонетична 


особеност в речта на средното и възрастното поколение и е основен 


маркер в нормативната система на смолянския говор (вж. Каневска- 
Николова 1998). 

Наличие на старобългарската гласна ы след твърда съгласна в 
ударена и неударена позиция е регистрирано в говора на с. Тихомир, 
Кърджалийско, и в говорите на съседните села около границата с 
Гърция - в думи като тыква, рыба, рыза и др. (Тилков 1962: 311- 
314; Кабасанов 1963а: 24-28), след като Л. Милетич съобщава за 
остатъци от произношение на ы в павликянското родопско наречие 
(Милетич 1912а: 13-16). По тази архаична особеност тихомирският 
говор се доближава до говорите в Солунско: и Неврокопско”, както и 
до някои банатски говори. 

Изговорът на неудареното о като а - явление, известно като 
акане или акавизъм, е особено характерна уникална фонетична 
особеност, която се среща в повечето българомохамедански родопски 
говори: атйде, апина, кал дно, галздмо, катри, магйла. Това 
родопско фонетично явление отразява много стара славянска черта, 
засвидетелствана в гръцки думи топоними: гарица, магиляне и др., и 
има паралел в източнославянските езици. 

Друга типична фонетична особеност, която сближава родопските 
говори с Кирило-Методиевия език, е мекостта на съгласните. За 
разлика от книжовния език, в който старите шушкави съгласни са 
затвърдели, в родопските говори се пази изконната им мекост, 
запазена е също така краесловната мекост в думи като конь, соль, 
день, учитель и др. Освен това се омекчават съгласните пред 
предните гласни е и и, както и съгласните пред сричка, съдържаща 
тези гласни: дечшн"ки, л\№л’ки и др. В широколъшкия говор 
смекчаването е толкова силно, че води до промяна в характера на 
съгласната - д преминава в г, ат - вк: вигел вм. видел, коке вм. 
коте. 


2. В областта на граматиката 


' За рефлексите на ы в говорите на солунските села Зарово и Висока вж. Иванов 1922: 93-94. 
2 За следите от стб. ы в говора на с. Калапот, Зъхненско, вж. Мирчев 1933: 55-59. 
3 За наличие на стб. гласна ы в бешеновския говор вж. Стойков 1967: 101-102. 


Две характерни граматични особености пряко отвеждат към 
Кирило-Методиевите преводи и обединяват всички наши и чужди 
езиковеди в мнението, че родопските говори са най-архаичните от 
всички български говори. Това са запазените, макар и в разколебана 
употреба, падежни форми при имената и тристепенната система при 
членуването на имената и при показателните местоимения и 
местоименните наречия. 

Докато преди няколко десетилетия падежните форми при имената 
са били живи и функционални, употребявали са се “не само при 
съществителните и местоименията, но и при прилагателните” 
(Кабасанов 1956: 36), днес те са силно разколебани и ограничени, и 
то само в речта на възрастното поколение. Разпадът на падежната 
система в родопските говори следва общата развойна тенденция в 
българските говори към аналитизъм. Все пак още могат да се чуят в 
жива употреба родително-винителни форми като: у татка, с дзЗдда 
Тодура, на чича ти Даня, от кога (от кого); дателни форми като: 
Петюму, Стайкуму, нему, вс дкему, вритем, Дани, Цветани, 
каки, нехи, нам, вам. При прилагателните имена все още в речта на 
възрастното поколение се пазят формите за родителен и дателен 
падеж с притежателно значение, но само при собствените фамилни 
имена в единствено число: на Лия Павлюскяк, Насуву Хорускяму, 
Тошувана Параскускяму градина. Жива е все още и предложната 
употреба на собствени фамилни имена в множествено число с падежно 
окончание -ах, получено от -ёх след затвърдялата съгласна ц: пут 
Павлювцах, у Радичовцах. В жива употреба, дори и при по- 
младите, са лексикализираните падежни форми за местен падеж: 
фсон"е, фсраде, подзим"е. 

За разлика от падежната система, която е силно разколебана и 
бележи тенденция към по-нататъшен разпад, тройното членуване на 
имената и тристепенната система при показателните местоимения и 
наречия са живи и устойчиви особености на днешните родопски 


говори: сйноран, кърстас, докторан, афтомобйлан, женана, 


касабана, младисе, нашено; айсва, айнва, айсакиф, айнакиф, 
айсъй, айнъй и др. 

Докато в историческия развой на българския език повечето 
говори изгубват специфичната успоредна употреба на трите члена с 
елементи -с, -ти -н, в централните родопски говори тази "класическа 
и екзотична" особеност не само се пази, но тя и до днес е жизнена и 
устойчива. Анализирайки употребата на тройния член в Шестоднева 
на Йоан Екзарх, Ив. Гълъбов изтъква голямата близост до състоянието 
на члена в родопските говори, което насочва към извода за 
старинността на тази употреба - "в родопските говори, които и със 
своя троен член стоят най-близо до говорите, легнали в основата на 
старобългарските преводи, членовете и до ден днешен пазят своята 
деиктивност" (Гълъбов 1962: 83). Родопското тройно членуване е 
съхранило онази старинна фаза от развоя на това езиково явление, 
при която членните форми пазят своята показателна сила - 
възможността да посочват и подчертават думата, към която се отнасят. 
Още Л. Милетич, изтъквайки приемствеността от Кирило-Методиевия 
език, отбелязва, че "старобългарският троен член - сь, тъ, онъ, 
продължава да съществува и досега в родопските говори, с 
изключение на говорите в Чепинско, Батак и Павликянското наречие" 
(Милетич 1933: 3). На устойчивостта на това "забележително езиково 
явление, заслужаващо по-задълбочено и всестранно проучване" 
обръща внимание и А. Саламбашев, като посочва, че тройният член се 
употребява дори от образовани местни хора със сравнително висока 
езикова и обща култура и е еднакво застъпен в говорите на 
родопчаните мюсюлмани и християни (Саламбашев 1963). При 
проучването на съвременното състояние на момчиловския говор 
(Каневска-Николова 2001) се установи, че тристепенната система при 
членуването на имената и при показателните местоимения и наречия 
пази позициите си дори в речта на младото поколение. Цялостен 
модел на тройното членуване е представен в книгата „Гройното 


членуване в родопските говори” (Каневска-Николова 2006). 


Устойчивостта на тези морфологични особености е свързана, от 
една страна, с широкия ареал на употребата им в родопските говори и 
функционирането им в система, а от друга страна - с дистинктивната 
им функция (разграничаването на предметите по признака 
близост/отдалеченост) и развитите допълнителни значения. Богатата 
функционална натовареност на тройния член - определителност, 
показателност, оценъчност, допринася за съхраняването и живата 
употреба на тази характерна за родопските говори морфологична 
особеност в речта на всички възрастови и социални групи както в 
немаркирана, така и в маркирана с признака ‘непознатост на 
общуването" ситуация. 

Характерна синтактична словоредна особеност на родопските 
говори е еналаксата на проклитиките при пълнозначен глагол - смяна 
на местата на отрицателната частица не и спомагателния глагол съм, 
както и кратките винителни и дателни местоименни форми: йе сам не 
ходила; то е не еца хубаво; та ма ни вйд ва; то ми ни дава. 

3. В областта на лексиката 

Първият наш историк на българския език проф. Б. Цонев още в 
началото на миналия век в студията си “Кои новобългарски говори 
стоят най-близо до старобългарски в лексикално отношение” изтъква 
старинността на рупско-родопските говори, а по-късно в своята 
история на българския език пише: “Родопското наречие се отличава от 
другите български наречия и по своя речник, та би трябвало за пълна 
характеристика да се обърне внимание и на това негово предимство. 
Истина, сичките наши говори крият по нещо от старото словно 
богатство, сичките наши говори са и прибавили по нещо към него, ала, 
струва ми се, Родопите ще заемат пак първо място по своите хубави 
старински и характерни думи” (Цонев 1937: 294). А проф. Т. Бояджиев 
определя родопските говори като истински “диалектен оазис”, тъй 
като в тях са съхранени много старинни думи, известни от 
класическите старобългарски паметници и от по-късни 


черковнославянски книги. 


Доста старинни думи като димня “малко прозорче в комина над 
огнището”, изпослеть “отзад, ломем “отчупвам късче хляб или пита, 
раздавани за здраве, пбсан “мръсен, изцапан, пригдшта ‘шепа’, 
увес ‘отвесно, стръмно място, хбльма “ниски храсти" и др. се пазят 
само в родопските говори, като някои от тях (ажат “който, кладам 
“слагам, ланита “буза, страна”) се откриват само в речника на 
българите мюсюлмани и свързват говора с най-старинните пластове от 
развитието на българския език. Многобройни са архаичните думи, 
които не съществуват в книжовния ни език, а имат съответствия в 
славянските езици, най-вече в руския, или в други български говори: 
будин “някой, влУдан ‘общителен’, дрбн ‘чим’, жбрда “тънка дълга 
греда, крдп “къс, крухаль “бучка, малка частица’, спона “въже за 
спъване на добитък, стрбга “врата на плет или кошара”, суна(м) 
‘премествам, хлъзгам’, хугя ‘съвсем, толкоз повече”, шуто ‘празно’ и др. 

Редица думи в родопските говори се употребяват с по-архаичния 
си звуков облик: вбгаль “въглен, вбсаница “гъсеница, вбхам 
“дишам, въздишам", залуга ‘залък’, Яиштам ‘искам’, кбдель ‘къделя’, 
молзга ‘мъзга’, смоква ‘смокиня’ и др. Особено внимание заслужават две 
хубави старинни родопски думи - бременйк и дрбн - в книжовния език 
за означаване на същите понятия се използват турските думи чувал и 
чим. 

Родопският глагол умбрзнувам и съществителното спона 
разколебават установеното до неотдавна схващане за 
западнославянския характер на някои архаични езикови явления. А 
глаголните форми стачем и плахтем разкриват произхода на 
книжовните думи стока и плах. 

И така, родопските говори със своята уникалност и архаичност са 
неизчерпаем извор на ценни данни за историята на българския език и 


за славянското езикознание. 


Кеумогӣѕ: агсһаіс Геатигез (рһопеїіс, дгаттаг, |ехка!), Кһодоре аіаіесёѕ, Суп! апа 
Меїћоаіцѕ Іапдиаде. 

АБѕігасі: Тһе герой ѕуѕёетайїсау ргеѕепіѕ Ше тозЁ агсһаіс Геа{игез сһагасіегіѕііс оѓ 
һе Кподоре аіаіесёѕ (іп {Пе агеа оғ рһопеїісѕ, дгаттаг апа уосаБшагу) һа таке 


{Пет {Пе сіоѕеѕї Ёо Ше О!а Видагіап Іапдиаде оғ Су апа Меѓһоаіиѕ. Ваѕеа оп Ше 
рпопейс Ѓѓеаїигеѕ (ргеѕепсе оѓ 0, ё, ы, акамвт, {егтта! ѕоЁпеѕѕ оѓ сопѕопапіѕ), 
дгаттаг Теа игез (сазе Гогтз Гог патеѕ, Ше Шгее-Пег ѕуѕіет оѓ гпегтбегѕћір геуеаііпа 
{Ре патеѕ апа ргопоипѕ апа ргопотта! аЧ\егЬ$, мога огаег ѕупїасііс Ғеаїигеѕ) апа 
Іехіса! Ғеаёигеѕ (ргеѕегуеа апсіепі могаѕ), Ше ашШог сопсидез Ша Ше Вһоаоре 
аіаіесёѕ ми Шег ипідиепеѕѕ апа апііаиіїу гетаіп ап іпехһаиѕїЫе ѕоигсе оғ уацаМе 
ака арои {Пе һіѕёогу оғ Виідагіап апа З1амс |іпдиіѕіісѕ. 

